Izvērtējums par “Platjoslas jeb ļoti augstas veiktspējas tīklu “pēdējās jūdzes” infrastruktūras attīstība” investīciju atbilstību Eiropas Komisijas 2023. gada 23. jūnijs regulas Nr. 2023/1315, *ar kuru groza Regulu (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu, un Regulu (ES) 2022/2473, ar kuru, piemērojot Līguma 107. un 108. pantu, dažu kategoriju atbalstu uzņēmumiem, kas nodarbojas ar zvejas un akvakultūras produktu ražošanu, apstrādi un tirdzniecību, atzīst par saderīgu ar iekšējo tirgu* 52. pantam.

1.   Atbalsts fiksēto platjoslas tīklu izvēršanai ir saderīgs ar iekšējo tirgu Līguma 107. panta 3. punkta nozīmē un ir atbrīvots no Līguma 108. panta 3. punktā noteiktās paziņošanas prasības, ja ir izpildīti šajā pantā un I nodaļā paredzētie nosacījumi.

Atbilst Eiropas Komisijas 2014. gada 17. jūnija regulas Nr. 651/2014*, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu, (turpmāk – regula Nr.651/2014)* I nodaļā paredzētajiem nosacījumiem (<https://eur-lex.europa.eu/legal-content/EN/TXT/?uri=CELEX%3A02014R0651-20230525>):

* 1. Atbilst regulas Nr.651/2014 1. panta 1. punkta i) apakšpunkta darbības jomai - atbalsts platjoslas infrastruktūrai; nav attiecināmas šīs regulas 1. panta 2. punktā atbalsta jomas.
  2. Terminu lietojums ir atbilstošs regulas Nr.651/2014 2. pantā uzskaitāmajām definīcijām un 3.panta atbrīvojuma piešķiršanas nosacījumiem, nosakot, ka ”*atbalstam atbilst visiem šīs regulas I nodaļā paredzētajiem nosacījumiem, kā arī attiecīgajai atbalsta kategorijai noteiktajiem īpašajiem nosacījumiem, kas paredzēti šīs regulas III nodaļā*”, tas ir 52. pantam, kura izvērtējums ir iekļauts zemāk.
  3. Nepārsniedz regulas Nr.651/2014 4. pantā y) apakšpunktā noteikto robežvērtību - 100 milj. EUR vienam projektam.
  4. Atbilst regulas Nr.651/2014 5. pantā noteiktai prasībai par atbalsta pārredzamību, tas ir, 5.panta 2. a) apakšpunktam - atbalsts ir dotācija, kas tiek uzskatīts par pārredzamu atbalsta kategoriju.
  5. Atbilst regulas Nr.651/2014 6. panta 2. punktā noteiktajai prasībai par stimulējošo ietekmi, ņemot vērā, ka saskaņā ar MK noteikumu projektu paredzēts, ka atbalsts netiks piešķirts uzsāktiem projektiem.
  6. Atbilst regulas Nr.651/2014 7. panta prasībām, tas ir, lai aprēķinātu atbalsta intensitāti un attiecināmās izmaksas, izmanto lielumus, no kuriem nav atskaitīti nodokļi vai citas maksas, izņemot pievienotās vērtības nodokli, ko iekasē par attiecināmajām izmaksām vai izdevumiem un kas ir atmaksājams saskaņā ar piemērojamiem valsts nodokļu tiesību aktiem. Saskaņā ar MKN 17. punktu “Pievienotās vērtības nodokļa (turpmāk – PVN) izmaksas, kuras finansējuma saņēmējs norāda projekta iesniegumā un veic projekta ietvaros, nav attiecināmas finansēšanai no Atveseļošanās fonda finansējuma. Finansējuma saņēmējs PVN izmaksas sedz no saviem līdzekļiem.”

Attiecināmās izmaksas saskaņā ar MKN pamato ar dokumentāriem pierādījumiem, kas ir skaidri, konkrēti un aktuāli, tas ir, finansējuma saņēmējam ir pienākums nodrošināt saskaņā ar MKN 22.6. apakšpunktu “informācijas iesniegšanu maksājumu pieprasījumam, tai skaitā pamatojošo dokumentāciju vadības informācijas sistēmā saskaņā ar līgumu par projekta īstenošanu”.

* 1. Atbilst regulas Nr.651/2014 8. panta prasībām, skat. augstāk skaidrojumu 1.3. apakšpunktā, 1.6. apakšpunktā.
  2. Atbilst regulas Nr.651/2014, ņemot vērā MKN noteikto nozares ministrijas pienākumu: “ 18. Nozares ministrija nodrošina:

18.1. informāciju par Eiropas Komisijas 2014. gada 17. jūnijs regulas Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu, 52. panta ietvaros izsniegto atbalstu publicē atbilstoši Eiropas Komisijas 2014. gada 17. jūnijs regulas Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu, 9. panta 1. un 4. punktā noteiktajām publicitātes pasākumu prasībām saskaņā ar normatīvajiem aktiem par kārtību, kādā publicē informāciju par sniegto valsts atbalstu un piešķir un anulē elektroniskās sistēmas lietošanas tiesības. (…)“

2.   Attiecināmās izmaksas ir visas fiksētā platjoslas tīkla izbūves, pārvaldības un ekspluatācijas izmaksas. Atbalsta maksimālo summu projektam nosaka, pamatojoties uz konkursa procedūru, kā noteikts 6. punkta a) apakšpunktā. Ja ieguldījumu veic saskaņā ar 6. punkta b) apakšpunktu bez konkursa procedūras, atbalsta summa nepārsniedz starpību starp attiecināmajām izmaksām un normālu pamatdarbības peļņu no ieguldījuma. Pamatdarbības peļņu atskaita no attiecināmajām izmaksām *ex ante* saskaņā ar pamatotām prognozēm un pārbauda *ex post*, izmantojot atgūšanas mehānismu. Pasākuma pamatotajās prognozēs ņem vērā visas izmaksas un visus ieņēmumus, kas varētu rasties ieguldījuma saimnieciskajā ciklā.

Atbilst:

MKN 14. punktā noteiktas atbilstošas 2.4.1.2.i. investīcijas attiecināmās izmaksas.

MKN noteikts, ka atbalsta maksimālo summu projektam nosaka, pamatojoties uz konkursa procedūru, kā noteikts 6. punkta a) apakšpunktā.

|  |  |
| --- | --- |
|  | 3.Atbalsttiesīgi ir šādi alternatīvi ieguldījumu veidi:  a) fiksētā platjoslas tīkla izvēršana nolūkā savienot mājsaimniecības un sociālekonomiskos virzītājspēkus apgabalos, kuros nav esoša vai attiecīgajā laikposmā izvēršanai ticami plānota tīkla, kas maksimumstundas apstākļos nodrošinātu vismaz 100 Mb/s lejupielādes ātrumu (robežvērtības ātrums). To pārbauda, veicot kartografēšanu un sabiedrisko apspriešanu saskaņā ar 4. punktu;  b) fiksētā platjoslas tīkla izvēršana nolūkā savienot sociālekonomiskos virzītājspēkus apgabalos, kuros ir tikai viens esošs vai attiecīgajā laikposmā izvēršanai ticami plānots tīkls, kas nodrošina vismaz 100 Mb/s lejupielādes ātrumu maksimumstundas apstākļos, bet mazāk nekā 300 Mb/s lejupielādes ātrumu maksimumstundas apstākļos (robežvērtības ātrums). To pārbauda, veicot kartografēšanu un sabiedrisko apspriešanu saskaņā ar 5. punktu.  Attiecināms 3. a) ieguldījuma veids. Investīcija tiek īstenota visā Latvijas teritorijā, izņemot tās teritorijas, kurās ir piekļuve, tas ir, noslēgts līgums vai ir iespēja noslēgt līgumu ar elektronisko sakaru uzņēmumu un uzsākt pakalpojuma saņemšanu indikatīvi mēneša laikā no pakalpojuma pieteikuma, ļoti augstas veiktspējas tīklam ar lejupielādes un augšupielādes datu pārraides ātrumu vismaz 100 Mbit/s.  MKN 13. punktā noteikts: “2.4.1.2.i. investīcijas atbalstāmās darbības ir tehnoloģiski neitrālu pieslēgumu, kas atbalsta ilgtspējīgu nākamās paaudzes fiksēto, bezvadu vai pavadoņu sakaru savienojamību, ierīkošana elektronisko sakaru pakalpojumu pieejamības nodrošināšanai mājsaimniecībām, uzņēmumiem, izglītības iestādēm, ārstniecības iestādēm un citām sabiedriskām ēkām ar lejupielādes ātrumu vismaz 300 Mbit/s un augšupielādes ātrumu vismaz 100 Mbit/s maksimumstundas apstākļos, ko var uzlabot līdz 1 Gbit/s ātrumam pēc pieprasījuma.”  Informācija saistībā ar Satiksmes ministrijas izsludināto sabiedrisko apspriešanu pieejama šeit: <https://www.sam.gov.lv/lv/jaunums/sabiedriska-apspriesana-par-valsts-valsts-atbalsta-programmu-pedejas-judzes-elektronisko-sakaru-tiklu-infrastrukturas-attistisana>.  3 b) punktā norādītais ieguldījuma veids nav plānots. |

4.   Apgabali, kuros ir vismaz viens tīkls, ko var modernizēt, lai maksimumstundas apstākļos nodrošinātu lejupielādes ātrumu vismaz 1 Gb/s, nav atbalsttiesīgi attiecībā uz pasākumiem saskaņā ar 3. punkta a) un b) apakšpunktu. Tīklu uzskata par modernizējamu, lai maksimumstundas apstākļos nodrošinātu lejupielādes ātrumu vismaz 1 Gb/s, ja tas var nodrošināt šo ātrumu ar nebūtiskiem ieguldījumiem, piemēram, aktīvā aprīkojuma modernizāciju, bez ievērojamiem ieguldījumiem platjoslas infrastruktūrā.

Tiks ievērots, tas ir, atbalsts plānots teritorijās, kurās, ņemot vērā kartēšanas rezultātus un sabiedriskās apspriešanas rezultātus, šobrīd nav piekļuves VHCN, tas ir, internets vispār nav pieejams vai arī tas ir mazāks nekā 100 Mbit/s, kas attiecīgi nodrošina šī nosacījuma ievērošanu. Papildus šis aspekta pārbaude tiks veikta atkārtotā sabiedriskā apspriešanā.

|  |  |
| --- | --- |
|  | 5.Kartografēšana un sabiedriskā apspriešana, ko veic 3. punkta nolūkiem, kumulatīvi atbilst šādām prasībām:  a) kartē norāda ģeogrāfiskos mērķapgabalus, uz kuriem plānots attiecināt publisko pasākumu, un ņem vērā visus esošos fiksētos platjoslas tīklus. Kartografēšanu veic:  i) fiksētajiem vadu tīkliem – adrešu līmenī, pamatojoties uz apkalpojamajām telpām;  ii) fiksētajiem bezvadu piekļuves tīkliem – adrešu līmenī, pamatojoties uz apkalpojamajām telpām vai kartes režģiem, kas nav lielāki par 100 × 100 metriem.  Ja tīkla izvēršana vienlaikus ietver piekļuves tīkla izvēršanu un nepieciešamā atvilces maršrutēšanas tīkla palīgdaļas ierobežotu izvēršanu, atvilces maršrutēšanas tīklu kartēšana nav nepieciešama.  Visus metodikas elementus un tehniskos kritērijus, ko izmanto mērķapgabalu kartografēšanai, dara publiski pieejamus. Kartografēšanu vienmēr pārbauda sabiedriskajā apspriešanā;  b) sabiedrisko apspriešanu veic kompetentā publiskā iestāde, publicējot plānotā publiskā pasākuma galvenos raksturlielumus un saskaņā ar a) apakšpunktu kartografēšanā noteikto ģeogrāfisko mērķapgabalu sarakstu. Šo informāciju dara publiski pieejamu reģionālā un valsts līmeņa tīmekļa vietnē. Ieinteresētās personas sabiedriskajā apspriešanā tiek aicinātas izteikt piezīmes par plānoto publisko pasākumu un iesniegt argumentētu informāciju saskaņā ar a) apakšpunktu par to tīkliem, kuri nodrošina 3. punktā noteiktos robežvērtības ātrumus un kuri ir esoši vai kurus attiecīgajā laikposmā ticami plānots izvērst mērķapgabalā. Sabiedriskā apspriešana ilgst vismaz 30 dienas.Atbilst: Informācija saistībā ar Satiksmes ministrijas izsludināto sabiedrisko apspriešanu pieejama šeit: <https://www.sam.gov.lv/lv/jaunums/sabiedriska-apspriesana-par-valsts-valsts-atbalsta-programmu-pedejas-judzes-elektronisko-sakaru-tiklu-infrastrukturas-attistisana>  Laikā no 2020. gada 16. jūlija līdz 2020. gada 3. decembrim tika veikta detalizētās kartēšanas un pārklājuma analīze Satiksmes ministrijas pasūtītā pētījuma “Pētījums Eiropas Savienības fondu 2021.-2027. gada plānošanas perioda ieguldījumu priekšnosacījumu izpildei” (Pieejams šeit: <https://www.sam.gov.lv/lv/petijumi>) ietvaros (Pētījums). Pētījuma mērķis – izpētīt elektronisko sakaru tīklu infrastruktūras un elektronisko sakaru pakalpojumu kvalitātes atbilstību Savienojamības paziņojuma mērķiem, sagatavojot esošās un plānotās platjoslas piekļuves pakalpojumu pieejamības un infrastruktūras kartējumu un, veicot analīzi par piemērotāko intervences modeli, izstrādāt datos balstītu pamatojumu platjoslas valsts atbalsta politikas plānošanai.  Ņemot vērā Pētījuma rezultātus, elektronisko sakaru komersantiem nav plānu mērķa teritorijā veikt ieguldījumus un nodrošināt ļoti augstas veiktspējas tīkla “pēdējās jūdzes” pakalpojumu.  Teritorijas, kurās iespējams valsts atbalsts – ļoti augstas veiktspējas tīkla baltās teritorijas (teritorijas, kurās nav piekļuve platjoslas optikai) adrešu līmenī. Ņemot vērā plānošanas reģiona priekšlikumus, ir identificēti objekti, kuros ir nepieciešams ļoti augstas veiktspējas tīkls. Daļa no objektiem projektu “Projektu iesniegumu vērtēšanas kritērijos un to piemērošanas skaidrojumos” noteikti kā obligāti ierīkojami, daļa – kā tādi, par kuriem var saņemt papildu punktus projektu atlases konkursā.  Sabiedriskā apspriešana tiks veikta pirms atlases uzsākšanas tiks veikta atkārtota. |
|  |

|  |  |  |
| --- | --- | --- |
| 6.Pasākums nodrošina ievērojamu uzlabojumu (krasas izmaiņas) salīdzinājumā ar esošajiem tīkliem vai tīkliem, kurus ticami plānots izvērst attiecīgajā laikposmā, saskaņā ar kartografēšanā un sabiedriskajā apspriešanā veikto identificēšanu atbilstoši 5. punktam. Kraso izmaiņu novērtēšanai ticami plānotos tīklus ņem vērā tikai tad, ja tie paši par sevi nodrošinātu līdzīgu sniegumu kā mērķapgabalos plānotais valsts finansētais tīkls attiecīgajā laikposmā. Krasas izmaiņas ir tad, ja subsidētā pasākuma rezultātā tiek veikti ievērojami jauni ieguldījumi platjoslas tīklā un subsidētais tīkls tirgū sniedz ievērojamas jaunas iespējas platjoslas sakaru pakalpojumu pieejamības, jaudas, ātruma un konkurences ziņā salīdzinājumā ar esošajiem vai attiecīgajā laikposmā ticami plānotajiem tīkliem. Pasākums vairāk nekā 70 % apmērā attiecas uz ieguldījumiem platjoslas infrastruktūrā. Jebkurā gadījumā pasākums, kas ir atbalsttiesīgs, kā noteikts 3. punktā, rada vismaz šādus uzlabojumus:  a) attiecībā uz pasākumiem saskaņā ar 3. punkta a) apakšpunktu valsts finansētais tīkls vismaz trīskāršo lejupielādes ātrumu salīdzinājumā ar esošajiem tīkliem (mērķātrums);  b) attiecībā uz pasākumiem saskaņā ar 3. punkta b) apakšpunktu valsts finansētais tīkls vismaz trīskāršo lejupielādes ātrumu salīdzinājumā ar esošajiem tīkliem un maksimumstundas apstākļos nodrošina vismaz 1 Gb/s lejupielādes ātrumu (mērķātrums).  Atbilst Laikā no 2020. gada 16. jūlija līdz 2020. gada 3. decembrim tika veikta detalizētās kartēšanas un pārklājuma analīze Satiksmes ministrijas pasūtītā pētījuma “Pētījums Eiropas Savienības fondu 2021.-2027. gada plānošanas perioda ieguldījumu priekšnosacījumu izpildei” (Pieejams šeit: <https://www.sam.gov.lv/lv/petijumi>) ietvaros (Pētījums). Lai gan kopumā sakaru nozares attīstības rādītāji ir vērtējami ļoti labi, tomēr, vērtējot reģionālajā dalījumā, teritorijās ārpus lielākajām pilsētām, ieskaitot tām pieguļošās teritorijās, trūkst “pēdējās jūdzes” infrastruktūras, kas spētu nodrošināt ES un nacionālajiem stratēģiskajiem mērķiem atbilstošus interneta piekļuves pakalpojumus galalietotājiem. Tīklu izbūves dārdzības dēļ elektronisko sakaru komersantiem nav pietiekošas ekonomiskās iniciatīvas izvērst ļoti augstas veiktspējas (platjoslas) tīklu.  Ieguldījumus plānots veikt ļoti augstas veiktspējas tīklu (VHCN) baltajās teritorijās, tas ir, teritorijās, kur, ņemot vērā kartēšanas rezultātus un sabiedriskās apspriešanas rezultātus, šobrīd nav piekļuves VHCN, tas ir, internets vispār nav pieejams vai arī tas ir mazāks nekā 100 Mbit/s.  MKN 13. pants nosaka: “2.4.1.2.i. investīcijas atbalstāmās darbības ir tehnoloģiski neitrālu pieslēgumu, kas atbalsta ilgtspējīgu nākamās paaudzes fiksēto, bezvadu vai pavadoņu sakaru savienojamību, ierīkošana elektronisko sakaru pakalpojumu pieejamības nodrošināšanai mājsaimniecībām, uzņēmumiem, izglītības iestādēm, ārstniecības iestādēm un citām sabiedriskām ēkām ar lejupielādes ātrumu vismaz 300 Mbit/s un augšupielādes ātrumu vismaz 100 Mbit/s maksimumstundas apstākļos, ko var uzlabot līdz 1 Gbit/s ātrumam pēc pieprasījuma.”   |  |  | | --- | --- | |  | 7.Atbalstu piešķir šādi:  a)atbalstu piešķir atklātā, pārredzamā un nediskriminējošā konkurenci veicinošā atlases procedūrā saskaņā ar publiskā iepirkuma noteikumu principiem un tehnoloģiju neitralitātes principu saimnieciski visizdevīgākajam piedāvājumam;  b)ja atbalstu bez konkurenci veicinošas atlases procedūras piešķir publiskai iestādei, lai tieši vai ar iekšēja subjekta starpniecību izvērstu un pārvaldītu fiksētu platjoslas tīklu, publiskā iestāde vai attiecīgā gadījumā iekšējais subjekts, izmantojot subsidēto tīklu, sniedz tikai vairumtirdzniecības pakalpojumus. Koncesijas vai cita veida pilnvarojumus trešām personām attiecībā uz tīkla izbūvi vai ekspluatāciju piešķir atklātā, pārredzamā un nediskriminējošā konkurenci veicinošā atlases procedūrā saskaņā ar publiskā iepirkuma noteikumu principiem un tehnoloģiju neitralitātes principu saimnieciski visizdevīgākajam piedāvājumam.  MKN VII. sadaļā noteikti projektu iesniegumu vērtēšanas kritēriji un projektu iesniegumu atlases kārtība, tostarp, MKN 24. pantā noteikts: “Projektu iesniegumus atlasa atklātā projektu iesniegumu atlasē.” Proti, atbalstu piešķirs atklātā, pārredzamā un nediskriminējošā konkurenci veicinošā atlases procedūrā, ko rīkos Centrālā finanšu un līgumu aģentūra, un kur iespējams pieteikties jebkuram elektronisko sakaru operatoram, kuram ir tiesības sniegt attiecīgus pakalpojumus. Atklāta konkursa piedāvājumi tiks izvērtēti pēc saimnieciski visizdevīgākā piedāvājuma kritērijiem, kas ir noteikti MKN pielikumā.  Atbalsta pasākums iecerēts kā tehnoloģiski neitrāls, tas ir, MKN 13. pants nosaka: “2.4.1.2.i. investīcijas atbalstāmās darbības ir tehnoloģiski neitrālu pieslēgumu, kas atbalsta ilgtspējīgu nākamās paaudzes fiksēto, bezvadu vai pavadoņu sakaru savienojamību, ierīkošana elektronisko sakaru pakalpojumu pieejamības nodrošināšanai mājsaimniecībām, uzņēmumiem, izglītības iestādēm, ārstniecības iestādēm un citām sabiedriskām ēkām ar lejupielādes ātrumu vismaz 300 Mbit/s un augšupielādes ātrumu vismaz 100 Mbit/s maksimumstundas apstākļos, ko var uzlabot līdz 1 Gbit/s ātrumam pēc pieprasījuma.”  Papildus finansējuma saņēmējam MKN 22.5. apakšpunktā noteikts pienākums nodrošināt: “preču piegādātāju un pakalpojumu sniedzēju piesaisti atbilstoši normatīvajiem aktiem iepirkumu jomā, ievērojot atklātu, caurspīdīgu un vienlīdzīgu konkurenci nodrošinošu procedūru;” | |

8.   Subsidētais tīkls piedāvā vairumtirdzniecības līmeņa piekļuvi, kā definēts 2. panta 139) punktā, saskaņā ar taisnīgiem un nediskriminējošiem nosacījumiem. Atkāpjoties no minētā, pasākumi, kas ir atbalsttiesīgi saskaņā ar 3. punkta a) apakšpunktu, var piedāvāt virtuālo atsaisti fiziskās atsaistes vietā, ja virtuālās atsaistes piekļuves produktu ir iepriekš apstiprinājusi valsts regulatīvā iestāde vai cita kompetentā iestāde. Aktīvo vairumtirdzniecības līmeņa piekļuvi piešķir vismaz uz 10 gadiem no tīkla darbības sākuma, un vairumtirdzniecības līmeņa piekļuvi platjoslas infrastruktūrai piešķir uz attiecīgo elementu kalpošanas laiku. Piekļuvi, kuras pamatā ir virtuālā atsaiste, piešķir uz laiku, kas atbilst tās infrastruktūras darbmūžam, kuru aizstāj virtuālā atsaiste. Visam tīklam, tostarp tādām tīkla daļām, kurās ir izmantota esošā infrastruktūra, piemēro vienādus piekļuves nosacījumus. Piekļuves nodrošināšanas pienākumi paliek spēkā neatkarīgi no izmaiņām tīkla īpašumtiesībās, pārvaldībā vai ekspluatācijā. Tīkls nodrošina piekļuvi vismaz trim piekļuves prasītājiem un dara pieejamus piekļuves prasītājiem vismaz 50 % no jaudas. Lai vairumtirdzniecības līmeņa piekļuve būtu efektīva un lai piekļuves prasītāji varētu sniegt pakalpojumus, vairumtirdzniecības līmeņa piekļuvi piešķir arī tām tīkla daļām, kurām nav piešķirts valsts finansējums vai kuras var nebūt izvērsis atbalsta saņēmējs, piemēram, piešķirot piekļuvi aktīvam aprīkojumam pat tad, ja ir finansēta tikai platjoslas infrastruktūra.

Atbilst: Galvenie pakalpojumi, ko nodrošinās subsidētais tīkls, būs piekļuve pasīvajai un aktīvajai infrastruktūrai ar vienādiem nosacījumiem visiem operatoriem. Tas nodrošinās klienta tiesības izvēlēties pakalpojuma sniedzēju un nodrošinās konkurenci starp elektronisko sakaru komersantiem ar cenu un pakalpojuma kvalitāti. Subsidētā tīklā ir vismaz jānodrošina vairumtirdzniecība saskaņā ar regulas Nr.651/2014 2.panta 139. punktu un līdzīgi kā komersantam ar būtisku ietekmi tirgū, ko regulē piekļuves pamatpiedāvājuma noteikumi (2022. gada 15. septembra Sabiedrisko pakalpojumu regulēšanas komisijas padomes lēmums Nr. 1/21 “Piekļuves pamatpiedāvājuma noteikumi”[[1]](#footnote-2)), kas nosaka:

1.1. piekļuves saistītām iekārtām, atsaistītas piekļuves abonentlīnijai un piekļuves datu plūsmai pamatpiedāvājumā (iekļaujamo informāciju, tās publiskošanas prasības, termiņus, veidu un detalizācijas līmeni elektronisko sakaru komersantam ar būtisku ietekmi tirgū, kuram ir noteikta saistība publiskot attiecīgo piekļuves pamatpiedāvājumu (turpmāk – komersants);

1.2. komersantam publiskojamo informāciju, tās publiskošanas prasības, termiņus, veidu un detalizācijas līmeni.

Pienākums – brīva piekļuve infrastruktūrai – būs spēkā visu infrastruktūras darbības laiku.

MKN 23. pants: “Projekta ietvaros izveidotās pasīvās infrastruktūras amortizācijas periods ir 20 gadi un aktīvās infrastruktūras amortizācijas periods ir desmit gadi pēc tās nodošanas ekspluatācijā, un tās laikā finansējuma saņēmējs nodrošina projekta rezultātu ilgtspēju un elektronisko sakaru pakalpojumus galalietotājiem. Piekļuvi vismaz tādiem vairumtirdzniecības pakalpojumiem, kas iekļauti Sabiedrisko pakalpojuma regulēšanas komisijas izdotajos piekļuves pamatpiedāvājuma noteikumos un Eiropas Komisijas 2014. gada 17. jūnijs regulas Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu, 2. panta 139. apakšpunktā nodrošina saskaņā ar Eiropas Komisijas 2014. gada 17. jūnijs regulas Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu, 52. panta 8. punktu.”

9.Vairumtirdzniecības līmeņa piekļuves cenas pamatā ir viens no šādiem salīdzinošajiem rādītājiem un cenas noteikšanas principiem:

a) vidējās publicētās vairumtirdzniecības cenas, kas dominē citos salīdzināmos un konkurētspējīgākos dalībvalsts apgabalos;

b) regulētās cenas, ko attiecīgajiem tirgiem un pakalpojumiem jau noteikusi vai apstiprinājusi valsts regulatīvā iestāde; vai

c) orientēšanās uz izmaksām vai metodika, kas paredzēta saskaņā ar nozares tiesisko regulējumu.

Neskarot valsts regulatīvās iestādes kompetenci saskaņā ar tiesisko regulējumu, ar valsts regulatīvo iestādi apspriežas par vairumtirdzniecības līmeņa piekļuves produktiem, piekļuves noteikumiem, tostarp par cenām, un par strīdiem, kas saistīti ar šā panta piemērošanu

Atbilst: Vairumtirdzniecības piekļuves pakalpojuma tarifus noteiks Satiksmes ministrijas Subsidēto elektronisko sakaru tīklu uzraudzības komiteja, konsultējoties ar Sabiedrisko pakalpojumu regulēšanas komisiju. Atbalsta saņēmējs tarifus par vairumtirdzniecības pakalpojumiem piemēros visiem elektronisko sakaru komersantiem.

Vairumtirdzniecības piekļuves pakalpojumu tarifi būs balstīti uz izmaksām (izmaksas, kuras segs no publiskā finansējuma, netiks ņemtas vērā), savukārt, būvniecības un uzturēšanas izmaksas noteiks izmaksu uzskaites metodika.

Pēc vairumtirdzniecības piekļuves pakalpojumu tarifu aprēķināšanas, kuru pamatā ir izmaksas, tie tiks vērtēti, ņemot vērā:

1) vidējo publicēto vairumcenu citā attiecīgās dalībvalsts vai Savienības salīdzināmā zonā, kurā konkurence ir aktīvāka, vai,

2) ja tādas publicētas cenas nav, tad regulētās cenas, kuras Sabiedrisko pakalpojumu regulēšanas komisija jau ir noteikusi vai apstiprinājusi attiecīgajiem tirgiem un pakalpojumiem, vai,

3) ja tādas publicētas vai regulētas cenas nav, tad cenu orientācija vai metodika, kas noteikta saskaņā ar nozares tiesisko regulējumu.

MKN noteikts: “46. Subsidēto elektronisko sakaru tīklu uzraudzības komiteja projekta īstenošanas rezultātā izveidotās infrastruktūras amortizācijas periodā nodrošina 2.4.1.2.i. investīcijas uzraudzību un:

46.1. apstiprina un vismaz reizi trīs gados pārskata vairumtirdzniecības piekļuves pakalpojumu tarifu projekta īstenošanas rezultātā izveidotajai infrastruktūrai un tā aprēķināšanas metodiku;

46.2. apstiprina vairumtirdzniecības piekļuves pakalpojumu nosacījumus 2.4.1.2.i. investīcijas īstenošanas rezultātā izveidotajai infrastruktūrai.’’

10.   Ja projektam piešķiramā atbalsta summa pārsniedz EUR 10 miljonus, dalībvalstis izveido uzraudzības un atgūšanas mehānismu.

Atbilst: Ar mērķi uzraudzīt valsts atbalsta nosacījumus ir izveidota Subsidēto elektronisko sakaru tīklu uzraudzības komiteja. Pēc ikgadējo atskaišu izvērtēšanas Subsidēto elektronisko sakaru tīklu uzraudzības komitejā, tā pieņem lēmumu par summu atgūšanu, kas pārsniedz pamatotu peļņu, proti, kapitāla atdeves līmeni, kas būtu nepieciešams tipiskam uzņēmumam (10%), ņemot vērā platjoslas nozarei raksturīgo riska līmeni un sniegto pakalpojumu veidu, un stimula summu (3%) – kopā 13%. Peļņu, kas pārsniegs 13% slieksni, tiks sadalīta starp atbalsta saņēmēju un dalībvalsti, vadoties no atbalsta intensitātes, kas izrietēs no konkursa procedūras rezultātiem.

11.   Lai nodrošinātu, ka atbalsts saglabājas samērīgs un neizraisa neatbalstāmo darbību pārmērīgu kompensēšanu vai šķērssubsidēšanu, atbalsta saņēmējs nošķir valsts finansētā tīkla izvēršanai un ekspluatācijai izmantoto līdzekļu uzskaiti un citu tā rīcībā esošo līdzekļu uzskaiti.

Atbilst:

* MKN 22.14. apakšpunktā noteikts, ka finansējuma saņēmējs nodrošina “atsevišķu grāmatvedības uzskaiti par finansējuma izlietojumu projektā, nodalot tā ietvaros veiktās darbības no citas saimnieciskās darbības”.
* MKN 22.15. apakšpunkts nosaka, ka finansējuma saņēmējs nodrošina “peļņas un zaudējumu aprēķinu iesniegšanu reizi gadā saistībā ar 2.4.1.2.i. investīcijas atbalsta finansēto tīklu un atmaksāt peļņu, kas pārsniedz 13% slieksni, atbalsta sniedzējam”.
* MKN 22.16. apakšpunkts nosaka, ka finansējuma saņēmējs nodrošina “vairumtirdzniecības piekļuves pakalpojumu tarifu projekta un tā aprēķināšanas metodikas projekta iesniegšanu nozares ministrijai vismaz reizi trijos gados”.

1. Pieejams šeit: <https://likumi.lv/ta/id/335708-piekluves-pamatpiedavajuma-noteikumi> [↑](#footnote-ref-2)